Bumtsibum

BumtsiBum (ent. Bumtsibum ja BumtsiBum!) on vuosina 1997–2005, 2017 ja jälleen vuodesta 2021 esitettävä suomalainen musiikkiviihdeohjelma. Ohjelma perustuu irlantilaiseen The Lyrics Board -formaattiin, jossa julkisuudesta tutut laulajavieraat arvailevat ja esittävät lauluja. Ohjelmaa tuotti vuosina 1997–1999 MTV-Viihde Oy, sitten vuosina 1999–2001 Pearson Television Oy sekä vuosina 2001–2005 FremantleMedia Finland. Vuonna 2017 uudelleenesitettyä versiota tuotti Rabbit Films ja sitten vuonna 2021 FremantleMedia Finland. Ruotsissa samalla ohjelmaformaatilla on toteutettu viihdeohjelma Så ska det låta, Norjassa nimellä Beat for beat ja Tanskassa Hit med sangen. Ohjelman nimi on peräisin Brita Koivusen levyttämän käännösiskelmän "Suklaasydän" kertosäkeestä. == Historia == Ohjelmaa esitettiin aluksi vuosina 1997–2005, jolloin pianisteina toimivat Seppo Hovi ja Esa Nieminen sekä vuonna 2002 joukkoon liittynyt Tuomas Kesälä. Housebändissä soittivat Jari Puhakka, Häkä Virtanen, Jartsa Karvonen, Juha Lanu ja Heikki Pohto. Ohjelman juonsi Marco Bjurström. Vuonna 1999 toteutettiin ohjelmaan perustuen konserttikiertue, jolla esiintyivät Jari Sillanpää, Marita Taavitsainen, Antti L. J. Pääkkönen, Sanna Pietiäinen. Viimeisessä BumtsiBum!-jaksossa 26. helmikuuta 2005 muisteltiin menneitä hetkiä housebändin, juontajan ja pianistien kanssa. Vuonna 2015, Suomi-areenan täyttäessä 10 vuotta, DNA ja MTV3 päättivät, että BumtsiBum! tuodaan takaisin televisioon. Historiallisessa jaksossa kilpailijoina toimivat Veeti Kallio, Diandra, Virve Rosti ja Visa Luttinen. MTV tiedotti lokakuussa 2016 ohjelman palaavan ruutuun keväällä 2017 uudistetulla nimellä Bumtsibum. Uusi kausi alkoi 18. maaliskuuta 2017, jolloin juontajana toimi laulaja-näyttelijä Kalle Lindroth ja pianisteina Heikki Puhakainen ja Lasse Piirainen. Kauden ensimmäinen jakso keräsi yhteensä 1 385 000 katselijaa, keskikatselijamäärän ollessa 906 000. Kuitenkin jo ensimmäisen jakson jälkeen katsojamäärät lähtivät jyrkkään laskuun ja esimerkiksi viikolla 16 keräsi kuudes jakso katsojia enää 293 000. Viikolla 18 Bumtsibum ei enää mahtunut edes kanavan 20 katsotuimman ohjelman joukkoon, mutta viikolla 21 Bumtsibum mahtui jälleen 20 katsotuimman joukkoon. Kauden päätösjakso esitettiin 10. kesäkuuta 2017. Ohjelmaa kritisoitiin muun muassa liiallisen käsikirjoituksen tunnusta. Toisen version housebändissä soittivat kitaristi Mikko Kosonen, kosketinsoittaja Tero Pennanen, basisti Mikko Määttä ja rumpali Mikko Kaakkuriniemi. Nelonen kertoi toukokuussa 2021 tuovansa ohjelman takaisin syysohjelmistossaan elokuussa 2021 BumtsiBum-nimellä. Ohjelmaa juontaa Jaana Pelkonen ja joukkueiden kapteeneina toimivat Lenni-Kalle Taipale ja Leri Leskinen. Housebändiä johtaa Risto Niinikoski. == Tuotantokaudet == Kausi Alkamispäivä Päättymispäivä Jaksot Ensimmäinen tuotantokausi 13. syyskuuta 1997 16. toukokuuta 1998 28 Toinen tuotantokausi 19. syyskuuta 1998 1. toukokuuta 1999 29 Kolmas tuotantokausi 11. syyskuuta 1999 25. joulukuuta 1999 15 Neljäs tuotantokausi 9. syyskuuta 2000 19. toukokuuta 2001 37 Viides tuotantokausi 8. syyskuuta 2001 27. huhtikuuta 2002 33 Kuudes tuotantokausi 14. syyskuuta 2002 31. toukokuuta 2003 34 Seitsemäs tuotantokausi 6. syyskuuta 2003 8. toukokuuta 2004 32 Kahdeksas tuotantokausi 4. syyskuuta 2004 26. helmikuuta 2005 25 Yhdeksäs tuotantokausi 18. maaliskuuta 2017 10. kesäkuuta 2017 12 Kymmenes tuotantokausi 27. elokuuta 2021 4 == Kokoonpanot == === Juontajat === * Marco Bjurström (1997–2005) * Kalle Lindroth (2017) * Jaana Pelkonen (2021) === Pianistit/kapteenit === * Esa Nieminen: vakituinen kapteeni (1997–2001), vaihtuva kapteeni (2002–2005), (sininen joukkue) * Seppo Hovi: vakituinen kapteeni (1997–2001), vaihtuva kapteeni (2002–2005), (punainen joukkue) * Tuomas Kesälä: vaihtuva kapteeni (2002–2005), (sininen tai punainen joukkue) * Lasse Piirainen: vakituinen kapteeni (2017) * Heikki Puhakainen: vakituinen kapteeni (2017) * Leri Leskinen: vakituinen kapteeni (2021) * Lenni-Kalle Taipale: vakituinen kapteeni (2021) === Housebändit === ==== Alkuperäinen houseband (1997–2005) ==== * Jari Puhakka, kapellimestari, kosketinsoittimet * Häkä Virtanen, bassot * Juha Lanu, kitarat * Jartsa Karvonen, rummut * Heikki Pohto, saksofonit ==== Mikko Kososen houseband (2017) ==== * Mikko Kosonen, kitarat * Mikko Määttä, bassot * Tero Pennanen, koskettimet * Mikko Kaakkurinniemi, rummut ==== Risto Niinikosken houseband (2021) ==== * Risto Niinikoski, kapellimestari, rummut * Ako Kiiski, bassot * Aleksi Ahoniemi, kitarat, puhaltimet * Peter Engberg, kitarat * Mikko Mäkinen, koskettimet, puhaltimet == Ohjelman tunnukset == Tiedosto:Bumtsibum logo.JPG|Ohjelman tunnus 13. syyskuuta 1997 – 25. joulukuuta 1999 Tiedosto:Bumtsibum-2000.PNG|Ohjelman tunnus 9. syyskuuta 2000 – 13. toukokuuta 2001 Tiedosto:Ohjelman tunnus vuosina 2001-2005.PNG|Ohjelman tunnus 8. syyskuuta 2001 – 19. helmikuuta 2005 == Lähteet == Luokka:1990-luvun suomalaiset musiikkiohjelmat Luokka:2000-vuosikymmenen suomalaiset musiikkiohjelmat Luokka:2010-luvun suomalaiset musiikkiohjelmat Luokka:2020-luvun suomalaiset musiikkiohjelmat Luokka:MTV3:n televisio- ohjelmat Luokka:Nelosen televisio-ohjelmat